**แผนการจัดการพื้นที่การผลิตสินค้าเกษตร (ข้าว)**

|  |  |
| --- | --- |
| **D:\การทำแผนที่ GIS\แผ่นซีดี โซนนิ่ง\แผนที่แสดงการใช้ที่ดินอำเภอภาชี.bmp** | |
| **C:\Users\Administrator\Downloads\IMG_8480.cut.jpg** | **C:\Users\Administrator\Downloads\IMG_7938C.jpg** |

**ภายใต้โครงการบริหารจัดการเขตเกษตรเศรษฐกิจสำหรับสินค้าเกษตร**

**ที่สำคัญ (Zoning)**

**สำนักงานเกษตรอำเภอภาชี จังหวัดพระนครศรีอยุธยา**

**กรมส่งเสริมการเกษตร กระทรวงเกษตรและสหกรณ์**

**คำนำ**

กรมส่งเสริมการเกษตร ได้ดำเนินการขับเคลื่อนตามนโยบายการบริหารจัดการเขตเกษตรเศรษฐกิจสำหรับสินค้าเกษตรที่สำคัญ (Zoning) ที่รับผิดชอบ 13 ชนิด ได้แก่ ข้าว มันสำปะหลัง ยางพารา ปาล์มน้ำมัน อ้อยโรงงาน ข้าวโพดเลี้ยงสัตว์ สับปะรดโรงงาน ลำไย เงาะ ทุเรียน มังคุด มะพร้าว กาแฟ โดยมอบหมายให้สำนักงานเกษตรอำเภอภาชี ดำเนินการขับเคลื่อนในพื้นที่อำเภอภาชี จังหวัดพระนครศรีอยุธยา

สำนักงานเกษตรอำเภอภาชี ได้คัดเลือกดำเนินการจัดการเขตเกษตรเศรษฐกิจสำหรับสินค้าเกษตรที่สำคัญ (Zoning) 3 ชนิดพืช ได้แก่ ข้าว ข้าวโพดหวาน มะละกอ ซึ่งในการดำเนินงานแผนการจัดการพื้นที่สินค้าเกษตร ข้าวได้ดำเนินการรวบรวมและวิเคราะห์ข้อมูลที่เกี่ยวข้อง ทั้งด้านคน-พื้นที่-สินค้า โดยได้รับความร่วมมือด้วยดีจากหน่วยงานที่เกี่ยวข้อง เจ้าหน้าที่สำนักงานเกษตรอำเภอภาชี รวมทั้งเกษตรกรในตำบลดอนหญ้านาง ตลอดจนผู้เกี่ยวข้องทุกท่านที่ได้ให้ข้อมูลและข้อเสนอแนะที่เป็นประโยชน์ จนทำให้การจัดทำแผนการจัดการพื้นที่สินค้าเกษตรฉบับนี้สำเร็จด้วยดี และหวังเป็นอย่างยิ่งว่าข้อมูลตามรายงานฉบับนี้ จะเป็นประโยชน์แก่ผู้ที่เกี่ยวข้องในการส่งเสริมการปลูกข้าว ต่อไป

สำนักงานเกษตรอำเภอภาชี

23 มิถุนายน 2560

**สารบัญ**

หน้า

สารบัญภาพ (3)

สารบัญกราฟ (4)

บทที่ 1 ข้อมูลสภาพทั่วไป

- ที่ตั้งและอาณาเขต ๑

- ลักษณะภูมิประเทศ 3

- กลุ่มชุดดิน 5

- สภาพภูมิอากาศ 5

- เส้นทางคมนาคม 6

- ระบบชลประทาน 6

- สภาพทางเศรษฐกิจและสังคม 8

- พื้นที่ปลูกพืชเศรษฐกิจที่สำคัญ 8

- การใช้ประโยชน์จากที่ดิน 9

บทที่ ๒ ข้อมูลสถานการณ์การผลิตข้าวในพื้นที่ ๙ จังหวัด

- พื้นที่ตามเขตความเหมาะสม 12

- พื้นที่ปลูกข้าวจริง ๑3

- ต้นทุนการผลิต 15

- ปริมาณผลผลิตข้าว 16

- สถานการณ์การตลาด 16

บทที่ ๓การวิเคราะห์ความสมดุลระหว่างอุปสงค์และอุปทาน

- สถานการณ์การค้าข้าวของอำเภอภาชี 18

- อุปสงค์และอุปทานข้าวอำเภอภาชี 18

- คาดการณ์การผลิตข้าวปี ๒๕๕๙ ของอำเภอภาชี 18

- สรุปผลการวิเคราะห์อุปสงค์อุปทานข้าว 18

บทที่ 4 แนวทางการผลิตข้าวในพื้นที่ตามชั้นความเหมาะสม

- พื้นที่ที่อยู่ในเขต Zoning หรือเขตเหมาะสม 19

- พื้นที่ที่อยู่นอกเขต Zoning หรือเขตไม่เหมาะสม 19

- แนวทางพัฒนาและการจัดการพื้นที่ในเขตและนอกเขต Zoning 19

- แนวคิดโครงการ 19

(3)

**สารบัญภาพ**

หน้า

ภาพที่ ๑ แผนที่แสดงพื้นที่รับผิดชอบของอำเภอภาชี จังหวัดพระนครศรีอยุธยา 2

ภาพที่ ๒ แผนที่แสดงชุดดินของอำเภอภาชี จังหวัดพระนครศรีอยุธยา 3

ภาพที่ ๓ แผนที่แสดงพื้นที่ลุ่มน้ำของอำเภอภาชี จังหวัดพระนครศรีอยุธยา 7

ภาพที่ ๔ แผนที่แสดงเส้นทางน้ำ/แม่น้ำของอำเภอภาชี จังหวัดพระนครศรีอยุธยา 7

ภาพที่ ๕ แผนที่แสดงการใช้ประโยชน์ที่ดินของอำเภอภาชี จังหวัดพระนครศรีอยุธยา 9

ภาพที่ 6 แผนที่แสดงพื้นที่ความเหมาะสมในการปลูกข้าวของอำเภอภาชี จังหวัดพระนครศรีอยุธยา 13

ภาพที่ 7 แผนที่แสดงพื้นที่นาข้าวในเขตความเหมาะสมในการปลูกข้าวของอำเภอภาชี 14

ภาพที่ 8 แผนที่แสดงที่ตั้งศูนย์เรียนรู้ของอำเภอภาชี จังหวัดพระนครศรีอยุธยา 17

(4)

**สารบัญกราฟ**

หน้า

กราฟที่ ๑ แสดงปริมาณน้ำฝน ปี 2557-2559 5

กราฟที่ 2 แสดงพื้นที่ขอบเขตความเหมาะสม 12

กราฟที่ 3 แสดงพื้นที่การเพาะปลูกข้าวแต่ละตำบล 14

กราฟที่ 4 แสดงการผลิตข้าวและการนำไปใช้ประโยชน์ 17

1

**บทที่ ๑ข้อมูลสภาพทั่วไป**

**๑.๑. ที่ตั้งอาณาเขต ขอบเขตการปกครอง**

อำเภอภาชี เป็น 1 ใน 16 อำเภอ ของจังหวัดพระนครศรีอยุธยา ตั้งอยู่ทางทิศตะวันออกเฉียงเหนือของจังหวัด มีพื้นที่ประมาณ 79,772 ไร่ มีอาณาเขตติดต่อดังนี้

ทิศเหนือ ติดต่อกับ อำเภอท่าเรือ

ทิศใต้ ติดต่อกับ อำเภออุทัย


ทิศตะวันออก ติดต่อกับ อำเภอหนองแค จังหวัดสระบุรี

ทิศตะวันตก ติดต่อกับ อำเภอนครหลวง

แบ่งเขตการปกครองออกเป็น 8 ตำบล 72 หมู่บ้าน ดังนี้

|  |  |  |  |
| --- | --- | --- | --- |
| ตำบล | หมู่บ้าน  (จำนวน) | เทศบาลตำบล | อบต. |
| 1.กระจิว | 8 |  | 1 |
| 2.โคกม่วง | 12 |  | 1 |
| 3.ดอนหญ้านาง | 10 |  | 1 |
| 4.ไผ่ล้อม | 11 |  | 1 |
| 5.พระแก้ว | 7 |  | 1 |
| 6.ภาชี | 7 | 1 |  |
| 7.ระโสม | 9 |  | 1 |
| 8.หนองน้ำใส | 8 |  | 1 |
| รวม | 72 | 1 | 7 |

2




**ภาพที่ 1 แผนที่แสดงขอบเขตอำเภอภาชี จังหวัดพระนครศรีอยุธยา**

**3**

**1.๒. ลักษณะภูมิประเทศ (Topographic)**

อำเภอภาชีเป็นพื้นที่ราบกว้างตอนใจกลางของประเทศมีลักษณะเป็นที่ราบลุ่ม พื้นที่ส่วนใหญ่เป็นทุ่งนา ไม่มีภูเขาและป่าไม้




**ลักษณะดิน กลุ่มชุดดิน**

**ภาพที่ 2 แผนที่แสดงชุดดินในอำเภอภาชี จังหวัดพระนครศรีอยุธยา**

4

**กลุ่มชุดดินที่ 4**

**ชุดดินในกลุ่ม**

ชุดดินบางมูลนาก (Ban) ชุดดินบางปะอิน (Bin) ชุดดินชัยนาท (Cn) ชุดดินชุมแสง (Cs) ชุดดินพิมาย (Pm) ชุดดินราชบุรี (Rb) ชุดดินสระบุรี (Sb) ชุดดินสิงห์บุรี (Sin) ชุดดินศรีสงคราม (Ss) ชุดดินท่าพล (Tn) ชุดดินท่าเรือ (Tr) หรือดินคล้ายอื่นๆ ที่มีลักษณะและสมบัติจัดอยู่ในกลุ่มชุดดินนี้

**ลักษณะเด่น**

กลุ่มดินเหนียวลึกมากที่เกิดจากตะกอนลำน้ำที่มีอายุยังน้อย ปฏิกิริยาดินเป็นกลางถึงเป็นด่าง การระบายน้ำค่อนข้างเลว ความอุดมสมบูรณ์ปานกลาง

**สมบัติของดิน**

เป็นกลุ่มชุดดินที่เกิดจากวัตถุต้นกำเนิดดินพวกตะกอนลำน้ำ พบในบริเวณที่ราบตะกอนน้ำพา มีสภาพพื้นที่เป็นที่ราบลุ่มหรือที่ราบเรียบ มีน้ำแช่ขังในช่วงฤดูฝน เป็นดินลึกที่มีการระบายน้ำเลวหรือค่อนข้างเลว มีเนื้อดินเป็นพวกดินเหนียวหรือดินเหนียวจัด หน้าดินอาจแตกระแหงเป็นร่องในฤดูแล้ง และอาจมีรอยถูไถลในดิน ดินบนมีสีดำ หรือเทาเข้ม ดินล่างมีสีเทา น้ำตาล น้ำตาลอ่อนหรือเทาปนเขียวมะกอก มีจุดประสีน้ำตาลปนเหลือง สีเหลือง สีน้ำตาลแก่ หรือสีแดง อาจพบก้อนปูน หรือก้อนสารเคมีสะสมพวกเหล็กและแมงกานีสในชั้นดินล่าง ปฏิกิริยาดินเป็นกรดจัดถึงเป็นกรดเล็กน้อย แต่ถ้าดินมีก้อนปูนปะปนจะมีปฏิกิริยาเป็นกลางหรือด่างปานกลาง

|  |  |  |  |  |
| --- | --- | --- | --- | --- |
|  | อินทรียวัตถุ (เปอร์เซ็นต์) | ฟอสฟอรัส  (ส่วนต่อล้านส่วน) | โพแทสเซียม (ส่วนต่อล้านส่วน) | ความเป็นกรดเป็นด่าง (pH) |
| ดินบน | 0.9 | 6.7 | 119.0 | 5.5-6.5 |
| ดินล่าง | 0.6 | 6.3 | 110.5 | 6.5-8.0 |

\*เปอร์เซ็นต์ค่าไนโตรเจน มีค่าเท่ากับ เปอร์เซ็นต์อินทรียวัตถุ x 0.05

ความอุดมสมบูรณ์ตามธรรมชาติ ปานกลาง

5

**๑.3. สภาพภูมิอากาศ**

**สภาพภูมิอากาศ**



**ลมมรสุมตะวันออกเฉียงเหนือในช่วงเดือน ตุลาคม - มกราคม**

**ลมมรสุมตะวันตกเฉียงใต้**

**ในช่วงเดือน มิถุนายน - กันยายน**

อำเภอภาชีมีสภาพภูมิอากาศทั่วไปแบบร้อนชื้น มีอุณหภูมิ เฉลี่ยต่ำสุด 23 องศาเซลเซียส อุณหภูมิสูงสุด 38 องศาเซลเซียส ได้รับอิทธิพลจากลมมรสุมตะวันตกเฉียงใต้และตะวันออกเฉียงเหนือ ทำให้เกิดฝน และอากาศร้อนหนาว

**ปริมาณน้ำฝน**

ที่มา : สถานีวัดปริมาณน้ำฝน องค์การบริหารส่วนตำบลโคกม่วง

**กราฟที่ 1** แสดงปริมาณน้ำฝน

6

**๑.4. เส้นทางคมนาคม**

เส้นทางคมนาคมหลักจากจังหวัดพระนครศรีอยุธยา สามารถเดินทางไปอำเภอภาชี ได้หลายเส้นทาง ดังนี้

**รถยนต์**

1.ใช้ทางหลวงหมายเลข 3056 ผ่านอำเภออุทัย ไปจังหวัดพระนครศรีอยุธยา

2.ใช้ทางหลวงหมายเลข 33 ผ่านอำเภอนครหลวง ไปจังหวัดพระนครศรีอยุธยา

**รถไฟ**

สามารถใช้ขบวนรถโดยสารที่มีปลายทางสู่ภาคเหนือ และภาคตะวันออกเฉียงเหนือ ซึ่งจะผ่าน อำเภอพระนครศรีอยุธยา อำเภออุทัย อำเภอนครหลวง ถึงสถานีชุมทางบ้านภาชี อำเภอภาชี

**รถตู้โดยสารประจำทาง**

1.รถตู้สาย ภาชี – นครหลวง – อยุธยา

2.รถตู้สาย ภาชี – อุทัย – อยุธยา

**1.5 แหล่งน้ำและระบบชลประทาน**

**พื้นที่ชลประทาน / แหล่งน้ำ**


1) แหล่งน้ำธรรมชาติ มีลำคลองธรรมชาติ 1 คลอง คือ คลองพระแก้ว ไหลผ่านตำบลพระแก้ว ตำบลไผ่ล้อม ตำบลกระจิว

2) แหล่งน้ำที่สร้างขึ้น ซึ่งอำเภอภาชีอยู่ในเขตชลประทาน มีคลองส่งน้ำ คลองระพีพัฒน์เป็นสายหลักและ มีโครงการรับผิดชอบ 3 โครงการส่งน้ำไปให้ประชาชนที่อยู่ในทุกตำบล ได้แก่

- โครงการส่งน้ำและบำรุงรักษานครหลวง


- โครงการส่งน้ำและบำรุงรักษาป่าสักใต้

- โครงการส่งน้ำและบำรุงรักษาคลองเพรียว–เสาไห้



7

**ภาพที่ 3** แผนที่แสดงพื้นที่ลุ่มน้ำอำเภอภาชี จังหวัดพระนครศรีอยุธยา



**ภาพที่ 4** แผนที่แสดงแหล่งน้ำและเส้นทางน้ำ อำเภอภาชี จังหวัดพระนครศรีอยุธยา

**1.6 สภาพทางเศรษฐกิจและสังคม**

8

**สภาพเศรษฐกิจและสังคม**

ประชาชนส่วนใหญ่ประกอบอาชีพในภาคการเกษตร ประมาณร้อยละ 33 อาชีพรับจ้าง ประมาณร้อยละ 22.3 อาชีพค้าขาย ประมาณร้อยละ 6.4 และรับราชการ รัฐวิสาหกิจ ประมาณร้อยละ 5.2

ประชากร

อำเภอภาชี มีครัวเรือนทั้งหมด 5,085 ครัวเรือน มีประชากรทั้งหมด 30,708 คน เป็นชาย 14,881 คน เป็นหญิง 15,827 คน มีอัตราความหนาแน่นของประชากรอยู่ที่ 315.48 คน/ตร.กม.


ประชาชนส่วนใหญ่นับถือศาสนาพุทธ ประมาณร้อยละ 95 นับถือศาสนาคริสต์และอิสลาม ประมาณร้อยละ 5

ประชาชนส่วนใหญ่ประกอบอาชีพในภาคการเกษตร ประมาณร้อยละ 33 อาชีพรับจ้าง ประมาณร้อยละ 22.3 อาชีพค้าขาย ประมาณร้อยละ 6.4 และรับราชการ รัฐวิสาหกิจ ประมาณร้อยละ 5.2

**๑.7. การใช้ประโยชน์ที่ดิน (Land Used)**

อำเภอภาชีแบ่งประเภทการใช้ที่ดินได้ดังนี้

|  |  |  |
| --- | --- | --- |
| ประเภทการใช้ที่ดิน | พื้นที่ | |
| ไร่ | ร้อยละ |
| 1. นาข้าว | 46,429 | 59.6 |
| 2. พืชไร่ | - | - |
| 3.ไม้ผลและไม้ยืนต้น | 1,763 | 2.26 |
| 4.พืชผัก | 58 | 0.07 |
| 5.ไม้ดอกไม้ประดับ | 22 | 0.02 |
| 6.ประมง | 419 | 0.54 |
| 7.ปศุสัตว์ | 48 | 0.06 |
| 8.แหล่งน้ำ | 3,190 | 4.09 |
| 9.ตัวเมืองและบ้านเรือน | 12,759 | 16.39 |
| 10.ถนน | 11,833 | 15.20 |
| 11.สถานที่สาธารณะ | 542 | 0.7 |
| 12.ป่าไม้ | - | - |
| 13.ลานตากและแหล่งรับซื้อทางการเกษตร | 34 | 0.04 |
| 14.โรงงานอุสาหกรรม | 379 | 0.48 |
| 15.สถานที่ราชการ | 339 | 0.43 |



9

**ภาพที่ 5** แผนที่การใช้ประโยชน์ที่ดิน อำเภอภาชี จังหวัดพระนครศรีอยุธยา

**การใช้ประโยชน์**

ใช้ทำนา บางแห่งยกร่อง เพื่อปลูกพืชผักหรือผลไม้ ซึ่งมักจะให้ผลผลิตค่อนข้างสูง

**ปัญหา**

โครงสร้างแน่นทึบ ดินแห้งแข็งและแตกระแหง ทำให้ไถพรวนยาก ขาดแคลนน้ำ และน้ำท่วมขังในฤดูฝน ทำความเสียหายกับพืชที่ไม่ชอบน้ำ

**แนวทางการจัดการดินเพื่อการเพาะปลูก**

**ปลูกข้าว**

ไถพรวนขณะที่ดินมีความชื้นที่เหมาะสม ไถกลบตอซัง ปล่อยไว้ 3-4 สัปดาห์ หรือไถกลบพืชปุ๋ยสด (หว่านโสนอัฟริกันหรือโสนอินเดีย 4-6 กิโลกรัม/ไร่ ไถกลบเมื่ออายุ 50-70 วัน ปล่อยทิ้งไว้ 1-2 สัปดาห์) ร่วมกับการใช้ปุ๋ยอินทรีย์น้ำหรือปุ๋ยเคมีสูตร 16-20-0 ใส่ปุ๋ยแต่งหน้าหลังปักดำ 35-40 วัน พัฒนาแหล่งน้ำไว้ใช้ในช่วงที่ข้าวขาดน้ำหรือทำนาครั้งที่ 2 หรือใช้ปลูกพืชไร่หรือพืชผักหลังเก็บเกี่ยวข้าว โดยทำร่องแบบเตี้ย ปรับปรุงดินด้วยปุ๋ยหมักหรือปุ๋ยคอก 1-2 ตัน/ไร่ ร่วมกับปุ๋ยเคมีหรือปุ๋ยอินทรีย์น้ำ

**ปลูกพืชผักหรือไม้ผล**

ยกร่องกว้าง 6-8 เมตร คูน้ำกว้าง 1.0-1.5 เมตร ลึก 0.5-1.0 เมตร ร่องแปลงปลูกอยู่สูงจากระดับน้ำที่เคยท่วม ปรับปรุงดินด้วยปุ๋ยหมักหรือปุ๋ยคอก 1-2 ตัน/ไร่ ร่วมกับปุ๋ยเคมีหรือปุ๋ยอินทรีย์น้ำ หรือขุดหลุมปลูกขนาด 50x50x50 ซม. ปรับปรุงหลุมปลูกด้วยปุ๋ยหมักหรือปุ๋ยคอก 15-25 กิโลกรัม/หลุม ในช่วงเจริญเติบโต ก่อนเก็บผลผลิตและภายหลังเก็บผลผลิต ใช้ปุ๋ยหมักหรือปุ๋ยคอกร่วมกับปุ๋ยเคมีหรือปุ๋ยอินทรีย์น้ำตามชนิดพืชที่ปลูก พัฒนาแหล่งน้ำและจัดระบบการให้น้ำในแปลงปลูก

**ความเหมาะสมของดินเพื่อใช้ประโยชน์ด้านวิศวกรรม**

10

|  |  |  |
| --- | --- | --- |
| ประเภทการใช้ | ชั้นความเหมาะสม | คำอธิบาย |
| วัสดุหน้าดิน | 3s | ไม่เหมาะสม มีข้อจำกัดเรื่องเนื้อดิน |
| แหล่งทรายและกรวด | 4a | ไม่เหมาะสมอย่างยิ่ง มีข้อจำกัดเรื่องลักษณะของดินตามการจำแนกดิน |
| ดินถมหรือดินคันทาง | 3al | ไม่เหมาะสม มีข้อจำกัดเรื่องลักษณะของดินตามการจำแนกดิน และศักยภาพในการยืดและหดตัวของดิน |
| เส้นทาง แนวถนน | 3af | ไม่เหมาะสม มีข้อจำกัดเรื่องลักษณะของดินตามการจำแนกดิน และน้ำท่วมหรือน้ำแช่ขัง |
| บ่อขุด | 1 | เหมาะสมดี |
| อ่างเก็บน้ำขนาดเล็ก | 1 | เหมาะสมดี |
| คั้นกั้นน้ำ | 2a | เหมาะสมปานกลาง มีข้อจำกัดเรื่องลักษณะของดินตามการจำแนกดิน |
| ระบบบ่อเกรอะ | 3kh | ไม่เหมาะสม มีข้อจำกัดเรื่องความซาบซึมน้ำของดินและระดับน้ำใต้ดินในฤดูฝน |
| โรงงานอุตสาหกรรม ขนาดเล็ก | 3da | ไม่เหมาะสม มีข้อจำกัดเรื่องการระบายน้ำของดิน และลักษณะของดินตามการจำแนกดิน |
| อาคารต่ำๆ | 3da | ไม่เหมาะสม มีข้อจำกัดเรื่องการระบายน้ำของดิน และลักษณะของดินตามการจำแนกดิน |
| การใช้ยานพาหนะ ในช่วงฤดูฝน | 3sd | ไม่เหมาะสม มีข้อจำกัดเรื่องเนื้อดิน และการระบายน้ำของดิน |

**ปริมาณน้ำที่พืชใช้ประโยชน์ได้ (Available Water Capacity : AWC)**

มีค่าระหว่าง 20.60-22.66 เปอร์เซ็นต์โดยน้ำหนัก เฉลี่ย 21.41 เปอร์เซ็นต์โดยน้ำหนักภายในความลึก 120 เซนติเมตร จากผิวหน้าดิน  
(หมายเหตุ ปริมาณน้ำที่พืชใช้ประโยชน์ได้ หมายถึงผลต่างของความชื้นความจุสนามมีค่าพลังงาน -33 กิโลพาสคาล และความชื้นที่จุดเหี่ยวถาวรมีค่าพลังงาน -1,500 กิโลพาสคาล)

**1.8 ข้อมูลด้านการเกษตรที่สำคัญ / พืชเศรษฐกิจที่สำคัญ**

11

พืชเศรษฐกิจที่สำคัญ

อำเภอภาชี มีครัวเรือนผู้ถือครองการเกษตร ทั้งสิ้น 1,987 ครัวเรือน (จำนวนประชากร โดยเฉลี่ย 3 – 5 คน / ครัวเรือน ) มีพื้นที่ทั้งหมด จำนวน 77,815 ไร่ แบ่งเป็นพื้นที่ถือครองทางการเกษตร จำนวน47,307 ไร่ โดยมีพืชเศรษฐกิจ ได้แก่ข้าว

พื้นที่ปลูกข้าว จำนวน 45,486 ไร่

พื้นที่ปลูกไม้ผล จำนวน 1,763 ไร่

พื้นที่ปลูกผัก จำนวน 58 ไร่

พื้นที่ปลูกข้าวโพดหวาน จำนวน 60 ไร่

**บทที่ 2 สถานการณ์การผลิตข้าว**


12

2.1 พื้นที่ตามเขตความเหมาะสม

อำเภอภาชี มีพื้นที่เหมาะสมกับการปลูกข้าว ( S1 + S 2 ) จำนวน 44,665 ไร่ และพื้นที่ไม่เหมาะสมสำหรับปลูกข้าว ( S3 + N ) จำนวน 821 ไร่

|  |  |  |  |  |  |
| --- | --- | --- | --- | --- | --- |
| ตำบล | S1 | S2 | S3 | N | ผลรวม |
| 1.กระจิว | 5,905 | - | - | - | 5,905 |
| 2.โคกม่วง | 7,725 | - | - | - | 7,725 |
| 3.ดอนหญ้านาง | 5,934 | - | - | - | 5,934 |
| 4.ไผ่ล้อม | 7,032 | - | - | - | 7,032 |
| 5.พระแก้ว | 5,592 | - | - | - | 5,592 |
| 6.ภาชี | 753 | - | - | 507 | 1,260 |
| 7.ระโสม | 8,239 | - | - | - | 8,239 |
| 8.หนองน้ำใส | 4,034 | - | - | 314 | 4,348 |
| ผลรวมทั้งหมด | 44,665 | - | - | 821 | 45,486 |

**กราฟที่ 2** แสดงพื้นที่ตามเขตความเหมาะสมกับการปลูกข้าว



13

**ภาพที่ 6** แผนที่เขตความเหมาะสมในการปลูกข้าว อำเภอภาชี จังหวัดพระนครศรีอยุธยา


2.2 พื้นที่ปลูกจริง

อำเภอภาชี มีพื้นที่ปลูกข้าว จำนวน45,486 ไร่ เกษตรกร1,898 ครัวเรือน ครอบคลุม 8 ตำบล โดยเป็นพื้นที่นาปี 45,486 ไร่ พื้นที่นาปรัง 45,486 ไร่

|  |  |  |  |
| --- | --- | --- | --- |
|  | พื้นที่นาข้าวทั้งหมด | นาปี | นาปรัง |
| 1.กระจิว | 5,905 | 5,905 | 5,905 |
| 2.โคกม่วง | 7,725 | 7,725 | 7,725 |
| 3.ดอนหญ้านาง | 5,934 | 5,934 | 5,934 |
| 4.ไผ่ล้อม | 7,032 | 7,032 | 7,032 |
| 5.พระแก้ว | 5,592 | 5,592 | 5,592 |
| 6.ภาชี | 1,260 | 1,260 | 1,260 |
| 7.ระโสม | 8,239 | 8,239 | 8,239 |
| 8.หนองน้ำใส | 4,348 | 4,348 | 4,348 |
| รวม | 45,486 | 45,486 | 45,486 |

14

**กราฟที่ 3** แสดงพื้นที่เพาะปลูกข้าวแต่ละตำบล



**ภาพที่ 7** แผนที่แสดงนาข้าวในเขตความเหมาะสมในการปลูกข้าว อำเภอภาชี จังหวัดพระนครศรีอยุธยา

2.3 ต้นทุนการผลิตข้าว

15

ต้นทุนคงที่

|  |  |  |
| --- | --- | --- |
| * ค่าภาษี * ค่าเช่าใช้ที่ดิน * ค่าดอกเบี้ย/ค่าเสียโอกาสในการลงทุน | 10  500  100 | บาท/ไร่  บาท/ไร่  บาท/ไร่ |

ต้นทุนผันแปร

|  |  |  |
| --- | --- | --- |
| 1. ค่าแรง  * ค่าเตรียมดิน * ค่าเตรียมพันธุ์ปลูก/ซ่อม * ค่ากำจัดศัตรูพืช/วัชพืช * ค่าเก็บเกี่ยว  1. ค่าวัสดุ  * ค่าเมล็ดพันธุ์ * ค่าปุ๋ยเคมี * ค่าปุ๋ยคอก/ปุ๋ยชีวภาพ * ค่าสารเคมีกำจัดวัชพืช * ค่าสารเคมีกำจัดโรคแมลงศัตรูพืช * ค่าซ่อมอุปกรณ์การเกษตร  1. ค่าใช้จ่ายอื่นๆ  * ค่าอาหาร * ค่าขนส่ง/ขนย้ายผลผลิต | 500  60  180  500  550  695  50  150  195  100  120  80 | บาท/ไร่  บาท/ไร่  บาท/ไร่  บาท/ไร่  บาท/ไร่  บาท/ไร่  บาท/ไร่  บาท/ไร่  บาท/ไร่  บาท/ไร่  บาท/ไร่  บาท/ไร่ |

สรุป

|  |  |  |
| --- | --- | --- |
| * ต้นทุนรวม * ผลผลิตเฉลี่ย * ราคาผลผลิต * ผลตอบแทน * กำไรสุทธิ | 3,790  637  7.5  4,777.5  987.5 | บาท/ไร่  กิโลกรัม/ไร่  บาท/ไร่  บาท/ไร่  บาท/ไร่ |

2.4 ปริมาณผลผลิตข้าว

16

|  |  |  |
| --- | --- | --- |
| ตำบล | ปริมาณผลผลิตที่เก็บเกี่ยวได้ | |
| นาปี (ตัน) | นาปรัง (ตัน) |
| 1.กระจิว | 3,761 | 3,761 |
| 2.โคกม่วง | 4,921 | 4,921 |
| 3.ดอนหญ้านาง | 3,780 | 3,780 |
| 4.ไผ่ล้อม | 4,479 | 4,479 |
| 5.พระแก้ว | 3,212 | 3,212 |
| 6.ภาชี | 803 | 803 |
| 7.ระโสม | 5,248 | 5,248 |
| 8.หนองน้ำใส | 2,770 | 2,770 |
| รวม | 28,911 | 28,911 |


หมายเหตุ : ผลผลิตเฉลี่ย 637 กก. / ไร่ ที่ความชื้น 15 %

2.5 สถานการณ์การตลาด

อำเภอภาชีมีจุดรับซื้อผลผลิตข้าว ดังนี้

|  |  |  |  |
| --- | --- | --- | --- |
| ตำบล | ประเภทจุดรับซื้อ | | กำลังการผลิต ตัน / วัน |
| โรงสี(จำนวน) | ท่าข้าว(จำนวน) |
| 1.กระจิว | - | - | - |
| 2.โคกม่วง | - | - | - |
| 3.ดอนหญ้านาง | - | - | - |
| 4.ไผ่ล้อม | - | - | - |
| 5.พระแก้ว | 1 | - |  |
| 6.ภาชี | - | - | - |
| 7.ระโสม | 1 | - |  |
| 8.หนองน้ำใส | - | - | - |
| รวม | 2 | - |  |

หมายเหตุ กำลังการผลิตเฉพาะจุดรับซื้อประเภทโรงสี



17

**ภาพที่ 8** แผนที่แสดงที่ตั้ง ศพก. อำเภอภาชี จังหวัดพระนครศรีอยุธยา

การนำผลผลิตที่ได้ไปใช้ประโยชน์

-ใช้บริโภคในครัวเรือน 3,071 ตัน

-ใช้ทำพันธุ์1,820ตัน

-ส่งเข้าโรงสี49,860ตัน

รวมปริมาณความต้องการผลิต (Demand )57,822 ตัน

**กราฟที่ 4** แสดงการผลิตข้าวและการนำไปใช้ประโยชน์

**บทที่ 3.การวิเคราะห์ความสมดุลระหว่างอุปสงค์และอุปทาน**

18

อำเภอภาชีมีปริมาณข้าวเปลือกที่เกษตรกรผลิตได้จำนวน57,882 ตัน / ปี และมีกำลังการผลิตที่สามารถรองรับผลผลิตได้จำนวน 310,250 ตัน / ปี ผลผลิตที่ผลิตได้จึงไม่เพียงพอกับปริมาณความต้องการ

จากการวิเคราะห์อุปสงค์และอุปทานสามารถนำมาวางแผนจัดการพื้นที่การผลิตข้าวได้ ดังนี้

1.เกษตรกรอำเภอภาชี มีจุดรับซื้อเพียงพอกับการรองรับผลผลิตข้าว

2.จุดรับซื้อมีกำลังการผลิตมากกว่าปริมาณผลผลิตข้าวของอำเภอภาชี

**บทที่ 4 การกำหนดพื้นที่เป้าหมายการผลิต**

19

5.1 พื้นที่ที่อยู่ในเขต Zoning หรือเขตเหมาะสม

อำเภอภาชีมีพื้นที่ที่เหมาะสมสำหรับการปลูกข้าว จำนวน 73,871 ไร่

- เป็นพื้นที่ปลูกข้าวจริง จำนวน 49,881 ไร่

- เป็นพื้นที่ปลูกพืชชนิดอื่น จำนวน 445 ไร่

5.2 พื้นที่ที่อยู่นอกเขต Zoning หรือเขตไม่เหมาะสม

อำเภอภาชีมีพื้นที่ที่ไม่เหมาะสมสำหรับการปลูกข้าว จำนวน 445 ไร่

- เป็นพื้นที่ปลูกข้าวจริง จำนวน -ไร่

- เป็นพื้นที่ปลูกพืชชนิดอื่น จำนวน - ไร่

- ไม่ได้ใช้สำหรับการเพาะปลูกใดๆ จำนวน 445 ไร่

5.3 แนวทางการพัฒนาและจัดการพื้นที่ในเขตและนอกเขต Zoning

เนื่องจากพื้นที่การปลูกข้าวของอำเภอภาชีเป็นพื้นที่ที่เหมาะสมในการปลูกข้าวอยู่แล้ว แต่ปัจจุบันสภาพแวดล้อมมีการแปรปรวน จากภาวะภัยแล้ง น้ำท่วม โรคและแมลงศัตรูพืชระบาด ประกอบกับราคาปัจจัยการผลิตทางการเกษตร ที่ขยับตัวสูงขึ้นทั้งปุ๋ยเคมี สารเคมีการเกษตรและเมล็ดพันธุ์ข้าวทำให้เกษตรกรต้องแบกรับภาระต้นทุนที่เพิ่มขึ้น ที่หนักไปกว่านั้น คือ การใช้ปัจจัยการผลิตไม่ถูกต้อง ไม่ถูกชนิด

ใช้ผิดเวลาและใช้ในอัตราไม่เหมาะสม ยังทำให้สิ้นเปลืองและได้ผลไม่คุ้มค่าต่อการลงทุน และหากใช้ปัจจัยการผลิตอย่างฟุ่มเฟือยยังมีความเสี่ยงที่จะเกิดโรคและแมลงศัตรูพืชระบาดได้ และส่งผลกระทบต่อสิ่งแวดล้อมด้วย จึงเห็นสมควรให้มีแนวทางในการพัฒนาโดยมีการรณรงค์ให้มีการปรับเปลี่ยนความคิดให้เกษตรกรลดต้นทุนในการผลิตข้าว จึงจะสามารถแก้ปัญหาได้อย่างถาวร

5.5 แนวคิดโครงการ

ชื่อโครงการ โครงการส่งเสริมการทำนาแบบลดต้นทุนการผลิต

หลักการและเหตุผล

เนื่องจากปัจจุบันเกษตรกรประสบปัญหาต้นทุนการผลิตสูงสาเหตุมาจากราคาปัจจัยการผลิตทางการเกษตร ที่ขยับตัวสูงขึ้นทั้งปุ๋ยเคมี สารเคมีการเกษตรและเมล็ดพันธุ์ข้าวประกอบกับเกษตรกรมีพฤติกรรมการทำนาที่ผิดวิธีโดยการใช้ปัจจัยการผลิตไม่ถูกต้อง ไม่ถูกชนิด ใช้ผิดเวลาและใช้ในอัตราไม่เหมาะสม จึงทำให้เกษตรกรขาดทุนหรือได้กำไรไม่เท่าที่ควร แนวทางการแก้ไขปัญหาเหล่านี่แนวทางหนึ่งคือการลดต้นทุนการผลิตโดยการลดการพึ่งพาปัจจัยภายนอก โดยใช้เทคโนโลยีใหม่ๆเข้ามาใช้ในการทำการเกษตร

เงื่อนไขการดำเนินงาน

1. คัดเลือกเกษตรกรที่มีความสนใจเข้าร่วมโครงการ

การดำเนินงาน

1. รวมกลุ่มเกษตรกรที่สนใจเข้าร่วมอบรม 25 ราย

2. ฝึกอบรมให้ความรู้ 1 ครั้ง

เทคโนโลยีที่เกี่ยวข้อง

1. การลดต้นทุนการผลิตข้าว โดยลดการใช้ปัจจัยการผลิตลง อาทิ เมล็ดพันธุ์ข้าว ปุ๋ยเคมี สารเคมีทางการเกษตร

2. การทำจุลินทรีย์สังเคราะห์แสง และการผลิตสารชีวภัณฑ์เพื่อลดต้นทุนในการทำนา

ผลตอบแทนที่เกิดกับเกษตรกร

1. เกษตรกรพึ่งพาตนเอง ลดการพึ่งพาปัจจัยภายนอก

20

2. เกษตรกรสามารถทำจุลินทรีย์สังเคราะห์แสง และการผลิตสารชีวภัณฑ์เพื่อลดต้นในการทำนา

3. เกษตรกรสามารถลดต้นทุนการผลิตลงได้ 20%

งบประมาณ

ขอรับการสนับสนุนงบประมาณจากองค์การบริหารส่วนตำบลภายในอำเภอภาชี เป็นเงิน

5,000 บาท โดยมีรายละเอียดใช้งบประมาณ ดังนี้

- ค่าอาหารกลางวัน 1 มื้อๆ ละ 50 บาท จำนวน 50 ราย 1 ครั้ง เป็นเงิน 2,500 บาท

- ค่าอาหารว่างและเครื่องดื่ม 2 มื้อๆละ 25 บาท จำนวน 50ราย เป็นเงิน 2,500 บาท